Медаль да стагоддзя БНР

Медаль да стагоддзя БНР — узнагарода Рады Беларускай Народнай Рэспублікі, зацверджаная 23 сакавіка 2018 года. Агулам медалём узнагароджаныя больш за 130 асоб з Беларусі і замежжа.

 Падставы для ўзнагароджання 
Згодна са сваім статутам, медаль уручаецца за пажыццёвыя заслугі ў працы дзеля здзяйснення ідэалаў Акта 25 сакавіка 1918 г., у тым ліку за даследаванні і папулярызацыю беларушчыны, здабыццё і ўмацаванне дзяржаўнай незалежнасці Беларусі, барацьбу за свабоду і дэмакратыю ў Беларусі.

Медаль уручаецца:
 Асобам, якія адзначыліся на ніве змагання за волю і незалежнасць Беларусі,
 Выбітным грамадскім і культурніцкім дзеячам у Беларусі і сярод беларускага замежжа,
 Замежнікам, якія спрычыніліся да даследаванняў і папулярызацыі Беларусі ў свеце, а таксама іншым чынам спрыялі нацыянальным інтарэсам Беларусі.

 Апісанне 
Медаль выраблены з бронзы, мае круглую форму дыяметрам 38,61 ммМЕДАЛЬ ДА СТАГОДДЗЯ БНР: АПІСАННЕ, Сайт Рады БНР 19 лютага 2019.

На аверсе выбітыя выява герба «Пагоня», скрыжаваныя дубовыя галінкі і надпіс «Рада Беларускай Народнай Рэспублікі».
На рэверсе выбіты надпіс: «100 гадоў БНР», даты «1918» і «2018», лаўровы вянок і беларускі шасціканцовы крыж.

Стужка медаля складаецца з вертыкальных палосаў наступных колераў і размешчаных у наступным парадку: шырокая белая, вузкая чорная, шырокая чырвоная, вузкая чорная, шырокая белая. Наверсе стужкі замацаваная бронзавая планка з надпісам «B.N.R.» Шырыня стужкі — 34 мм.

Да медаля дадаецца афіцыйны дыплом на беларускай мове або на беларускай і англійскай мовах.

 Узнагароджаныя 
Агулам узнагароджаныя больш за 130 асоб з Беларусі і замежжа. Сярод іх палітыкі і грамадскія дзеячы; ветэраны беларускага незалежніцкага руху і палітычныя вязні.

Сярод узнагароджаных:Алексіевіч, Пазьняк, Вольскі, Эрыксан, Белавус. Хто яшчэ ўзнагароджаны мэдалём у гонар БНР-100  // svaboda.org 23 сакавіка 2019
 Уладзімір Арлоў — беларускі пісьменнік
 Алесь Бяляцкі — беларускі грамадскі дзеяч, праваабаронца
 Радзім Гарэцкі — акадэмік НАН Беларусі
 Джым Дынглі — брытанскі славіст, даследчык беларускай гісторыі і літаратуры
 Арнольд Макмілін — брытанскі славіст, даследчык беларускай літаратуры
 Адам Мальдзіс — беларускі літаратуразнавец, гісторык, пісьменнік, журналіст
 Аляксей Марачкін — беларускі мастак, сябра аргкамітэта БНФ (1988)
 Алена Міхалюк — беларускі грамадскі дзеяч у Вялікабрытаніі
 Уладзімір Някляеў — беларускі паэт, грамадска-палітычны дзеяч, намінант на Нобелеўскую прэмію
 Наталля Радзіна — беларускі журналіст, рэдактарка Хартыі 97
 Дэвід Суорц — першы пасол ЗША ў Беларусі
 Леў Талбузін — беларускі дызайнер, скульптар
 Юры ТуронакУручаны першы Медаль да 100-годдзя БНР , Радыё Рацыя — беларускі гісторык
 Аляксандр Шатэрнік — беларускі скульптар
 Алесь Шут — беларускі хірург, дэпутат Вярхоўнага Савета Беларусі XII склікання, член Партыі БНФ
 Стэфан Эрыксан — пасол Швецыі ў Беларусі

 Спасылкі 
 Прэс-рэліз аб узнагароджанні медалём да 100-годдзя БНР, сайт Рады БНР 25 снежня 2018
 У Вільні ўручаныя мэдалі Рады БНР дзеячам зь Беларусі  // svaboda.org 24 лістапада 2019

Катэгорыя:Узнагароды Беларускай Народнай Рэспублікі
Катэгорыя:З’явіліся ў 2018 годзе
Катэгорыя:Беларуская дыяспара